Cantata BWV 8
LIEBSTER GOTT, WENN WED ICH STERBEN
Dominica 16 Post Trinitatis
Estrenada: 24 de setembre de 1724
Text: Anònim, basat en un Himne de Caspar Neumann

1. COR
Déu meu, quan em moriré?
Els dies em van passant,
I els descendents del vell Adam, 
Dels quals en sóc fill,
Han rebut en herència del seu pare
Que després d'un breu temps
De misèria i pobresa en aquesta terra,
Es converteixin en pols.
***
2. ÀRIA (Tenor)
Per què t'espantes, esperit meu, 
Quan sona la darrera hora?
El meu cos s'inclina cada dia cap a la terra.
I la terra, on ja hi descansen tants,
Ha de ser on trobaré el darrer repòs.
***
3. RECITATIU (Alt)
Certament, el meu feble cor sent
La por, els turments, el dolor:
On trobarà repòs el meu cos?
Qui deslliurarà i lliurarà la meva ànima
Del jou dels pecats que suporta?
El meu bé serà dispersat.
I què en serà dels meus,
Afligits per la tristesa?
***
4. ÀRIA (Baix)
Escampeu, doncs, preocupacions vanes i forassenyades!
El meu Jesús em crida: qui pot refusar la seva crida?
El món no posseeix
Res que em complagui.
Arriba, matí desitjat i beneït, 
I fes-me comparèixer
En l'esplendor de la transfiguració
Davant Jesús.
5. RECITATIU (Soprano)
***
Queda't el meu bé, oh Món!
Que ja em prens la meva carn i els meus ossos,
Pren també la meva pobresa,
A mi només em cal,
De la immensitat de la seva bondat,
El bé suprem que m'atorga.
Jo ja en tinc prou amb la riquesa i benaurança del seu reialme.
Hi ha altra herència millor
Que la paternal fidelitat del meu Déu?
Ella es renova cada matí
I no pot morir.
***
6. CORAL
Senyor de la vida i de la mort,
Dóna'm una bona fi,
Ensenya'm a lliurar la meva ànima
Amb ferm coratge.
Fes que reposi dignament
Al costat de piadosos cristians
I que no m'arribi mai el mal.
Traduïda per Rosa Fàbregas.
CataBach.com
La pàgina en català de JS Bach